**শেনচৌ** হল চীনের দ্বারা তৈরি ও পরিচালিত চৈনিক মনুষ্যবাহী মহাকাশ কর্মসূচির অন্তর্গত মনুষ্য মহাকাশ যাত্রা কর্মসূচিকে সমর্থনকারী একটি মহাকাশযান। এটির নকশা রুশ সয়ুজ মহাকাশযানের সঙ্গে সাদৃশ্যপূর্ণ, তবে এটি আকারে বড়। প্রথম উৎক্ষেপণটি ১৯৯৯ সালের ১৯শে নভেম্বর এবং প্রথম মহাকাশচারী সহ উৎক্ষেপণটি ২০০৩ সালের ১৫ই অক্টোবর করা হয়েছিল। মহাকাশযানের সম্মানে ২০০৫ সালের মার্চ মাসের একটি গ্রহাণুর নাম ৮২৫৬ শেনচৌ রাখা হয়েছিল।

ইতিহাস
------

মূল নিবন্ধ: শেনচৌ কর্মসূচি
চীনের মনুষ্য মহাকাশ যাত্রার প্রথম প্রচেষ্টা ১৯৭৩ সালের প্রক্ষিপ্ত উৎক্ষেপণ সহ ১৯৬৮ সালে শুরু হয়েছিল। যদিও চীন ১৯৭০ সালে একটি মহাকাশচারী বিহীন কৃত্রিম-উপগ্রহ সফলভাবে উৎক্ষেপণ করেছিল, তহবিলের অভাবের কারণে ১৯৮০ সালে মনুষ্যবাহী মহাকাশযান কর্মসূচি বাতিল করা হয়েছিল।

প্রজেক্ট ৯২১-এর সাথে চৈনিক মহাকাশচারী মহাকাশযান কর্মসূচিটি পুনরায় ১৯৯২ সালে চালু করা হয়েছিল। প্রথম পর্যায়ে মহাকাশযানটি পুনঃপ্রবেশের জন্য আলাদা হতে পারে এমন তিনটি মডিউল সহ রুশ সয়ুজ মহাকাশযানের সাধারণ বিন্যাস অনুসরণ করে নির্মিত হয়েছিল। জীবন সহায়তা ও নোঙর ব্যবস্থা সহ সয়ুজ প্রযুক্তি হস্তান্তরের জন্য চীন ১৯৯৫ সালে রাশিয়ার সাথে একটি চুক্তি স্বাক্ষর করেছিল। সেই সময়ে প্রথম পর্যায়ের মহাকাশযানটি নতুন রুশ প্রযুক্তির সাহায্যে পরিবর্তিত হয়েছিল। ছি ফারেন শেনচৌ-১ থেকে শেনচৌ-৫ এর সাধারণ নকশাকার ছিলেন, এবং সাধারণ নকশাটি শেনচৌ-৬ এর নির্মাণের থেকে চাং পোনানের কাছে হস্তান্তর করা হয়েছিল।

মহাকাশযানের প্রথম মহাকাশচারী বিহীন উড্ডয়নটি ১৯৯৯ সালের ১৯শে নভেম্বর উৎক্ষেপণ করা হয়েছিল, তারপরে **প্রজেক্ট ৯২১/১**-এর নাম পরিবর্তন করে **শেনচৌ** রাখা হয়েছিল, নামটি চিয়াং জোমিনের দ্বারা বেছে নেওয়া হয়েছিল। তিনটি অতিরিক্ত মহাকাশচারী বিহীন উড্ডয়ন একটি ধারাবাহিকতার সঙ্গে পরিচালিত হয়েছিল। প্রথম মহাকাশচারী সহ উড্ডয়নটি ২০০৩ সালের ১৫ই অক্টোবর শেনচৌ ৫ অভিযানের মাধ্যমে হয়েছিল। মহাকাশযানটি তখন থেকে চৈনিক মহাকাশচারী মহাকাশ কর্মসূচির প্রধান ভিত্তি হয়ে উঠেছে, মহাকাশচারী সহ ও মহাকাশচারী বিহীন অভিযানের জন্য ব্যবহৃত হচ্ছে।

নকশা
----

পরবর্তী-শেনচৌ ৭ মহাকাশযানের চিত্র
শেনচৌ তিনটি মডিউল নিয়ে গঠিত: একটি অগ্রবর্তী কক্ষপথীয় মডিউল, মাঝখানে একটি পুনঃপ্রবেশ মডিউল এবং একটি পশ্চাৎবর্তী পরিষেবা মডিউল। এই বিভাজনটি পৃথিবীতে ফিরে আসা উপাদানের পরিমাণ কমানোর নীতির উপর ভিত্তি করে গড়ে উঠেছে। কক্ষপথীয় বা পরিষেবা মডিউলগুলিতে স্থাপন করা যে কোনও কিছুর জন্য তাপ রক্ষার প্রয়োজন হয় না, ওজন বৃদ্ধি না করে মহাকাশযানে উপলব্ধ স্থান বাড়তে পারে যদি সেই মডিউলগুলি পুনঃপ্রবেশের সময় বায়ুমণ্ডলের সঙ্গে ঘটা সংঘর্ষ সহ্য করতে সক্ষম হয়।

সম্পূর্ণ মহাকাশযানের তথ্য
মোট ভর: ৭,৮৪০ কেজি
দৈর্ঘ্য: ৯.২৫ মি
ব্যাস: ২.৮০ মি
স্প্যান: ১৭.০০ মি

তথ্যসূত্র
---------

1. ↑  Mark Wade (২০০৯)। "Shuguang 1"। Encyclopedia Astronautica। জুলাই ১৪, ২০০৭ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  Futron Corp. (২০০৩)। "China and the Second Space Age" (পিডিএফ)। Futron Corporation। এপ্রিল ১৯, ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ জুলাই ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

| * দে
* স
থিয়েনকুং মহাকাশ স্টেশন |
| --- |
| 
* চীনের জাতীয় মহাকাশ প্রশাসন (সিএনএসএ)
* চৈনিক মহাকাশ কর্মসূচি
* মনুষ্যবাহী উড়ান
* অভিযান
* মহাকাশে হাঁটা

 |
| উপাদান | 
* মূল মডিউল (*থিয়েনহো*) (২০২১)
* পরীক্ষাগার মডিউল ১ (*ওয়েনথিয়েন*) (২০২২)
* পরীক্ষাগার মডিউল ২ (*মেংথিয়েন*) (২০২২)
* মহাকাশ স্টেশন টেলিস্কোপ (*শ্যুনথিয়েন*) (২০২৩)

 |
| মহাকাশ যাত্রা | 

|  |  |
| --- | --- |
| মহাকাশচারী সহ | 
* ২০২১
	+ শেনচৌ ১২
	+ ১৩
* ২০২২
	+ শেনচৌ ১৪
	+ *১৫*

 |
| মহাকাশচারী বিহীন | 
* ২০২১
	+ থিয়েনহো
	+ থিয়েনচৌ ২
	+ ৩
* ২০২২
	+ থিয়েনচৌ ৪
	+ *৫*

 |

 |
| বাহন | 

|  |  |
| --- | --- |
| মহাকাশযান | 
* শেনচৌ
* থিয়েনচৌ

 |
| রকেট | 
* লং মার্চ ২এফ
* লং মার্চ ৫
* লং মার্চ ৭

 |

 |
| স্থান ও সুযোগ-সুবিধা | 
* বেইজিং সিঅ্যান্ডসি সেন্টার
* চিউছ্যুয়েন কৃত্রিম-উপগ্রহ উৎক্ষেপণ কেন্দ্র
* ওয়েনছাং মহাকাশ উৎক্ষেপণ স্থল

 |
| পূর্বসূরি | 
* প্রজেক্ট ৯২১
* শেনচৌ কর্মসূচি
	+ শেনচৌ ৮
	+ ৯
	+ ১০
	+ ১১
* থিয়েনকুং কর্মসূচি
	+ থিয়েনকুং-১
	+ ২
	+ *৩ (বাতিল)*

 |
| 
* নিম্নরেখায় চলমান মহাকাশ যাত্রা
* *বাঁকা*ভাবে ভবিষ্যৎ মহাকাশ যাত্রা
* বিষয়শ্রেণী বিষয়শ্রেণী
* কমন্স পাতা কমন্স চিত্রশালা

 |